Det første du gjør er å skru av varmepumpen. Når det renner vann fra innedelen skyldes dette ofte tett drenering fra innedelen. I innedelen er det et oppsamlingskarr som leder vannet ut igjennom et kondensvann rør som kan tette seg. For å løsne opp i dette kan man enten suge i røret fra utsiden eller blåse for å se om det er motstand i røret. Blås forsiktig da dette kan gjøre at mer vann renner over inne.  Varmepumpen kan også dryppe vann inne om du starter opp varmepumpen i kjøledrift i et veldig varmt rom. Sett alltid viften på maks hastighet og ikke sett varmepumpen på 16 grader om det er 35 grader i rommet da dette kan skape for mye kondensering fra innedelen. Gjør nedkjølingen gradvis og høy viftehastighet. Det kan også være feil på varmepumpen. Ta kontakt med oss om du er i tvil!
Merk også at det vil kun bli kondens fra innedelen i kjøledrift. I varmedrift er innedelen tørr.